Ի՞նչ տեղի ունեցավ Գյումրիի դեպքերից հետո, ընդ որում` պատկերավոր ասենք, որ Գյումրիում բոլորիս դաժան ծեծի են ենթարկել, մեզ` բոլորիս, այսինքն` Ստեփանակերտից մինչեւ Շիրակի մարզի Ամասիա բնակավայր: Նախ` ծեծող կողմից կատարյալ լռություն էր, ապա սկսվեցին պաշտոնական ցավակցությունները, եւ միայն այն բանից, հետո, երբ նախագահ Պուտինի մամուլի գրասենյակը հայկական լրատվամիջոցի` իրեն ուղղած հարցումից տեղեկացավ, թե ինչ է տեղի ունեցել, հայ ժողովրդին ցավակցեց նաեւ նախագահ Պուտինը, բոլորովին վերջերս, այն էլ` Սերժ Սարգսյանի հետ ունեցած հեռախոսազրույցի ընթացքում: Ապա առանձին ռուսաստանցիներ, հայտնի, կիսահայտնի, ոչ շատ հայտնի, ոչ հայտնի այս կամ այն եղանակով ոչ միայն ցավակցեցին հայ ժողովրդին, այլեւ ներողություն խնդրեցին մեզանից: